Akhilesh vs Shivpal: अखिलेश यादव ने शिवपाल पर ली चुटकी, कहा- चाचा को बीजेपी लेना चाहती है तो क्यों कर रही देर?
अखिलेश यादव ने शिवपाल के बीजेपी ज्वाइन करने को लेकर चल रही चर्चा पर कटाक्ष किया है। अखिलेश ने मैनपुरी में कहा, अगर हमारे चाचा को भाजपा लेना चाहती है तो देर क्यों कर रही है?
Akhilesh vs Shivpal: समाजवादी पार्टी के प्रमुख अखिलेश यादव और उनके चाचा शिवपाल सिंह यादव के बीच की दूरियां जगजाहिर हैं। हालांकि चुनाव के दौरान चाचा शिवपाल (Shivpal Singh Yadav ) ने सपा से कुछ नजदीकी बढ़ाई लेकिन इस समय वह फिर नाराज हो गए हैं और खबरें चल रही हैं कि वह बीजेपी से संपर्क में हैं। हालांकि शिवपाल ने हर बार इन खबरों को खारिज किया है। इस बीच अखिलेश यादव (Akhilesh Yadav) ने शिवपाल के बीजेपी ज्वाइन करने को लेकर चल रही चर्चा पर कटाक्ष किया है। अखिलेश ने मैनपुरी में कहा, 'अगर हमारे चाचा को भाजपा लेना चाहती है तो देर क्यों कर रही है? भाजपा के लोग देर किस बात की कर रहे हैं। मुझे चाचा से कोई नाराजगी नहीं है लेकिन भाजपा बता सकती है कि वे क्यों खुश हैं।'इस दौरान अखिलेश (Akhilesh Yadav) ने सपा नेता आजम खान को लेकर भी बयान दिया। अखिलेश ने कहा, 'सपा आजम खान के साथ है। मैंने उन लोगों से बात की जिन्होंने आजम के खिलाफ केस फाइल किए। उन पर सरकार ने दबाव बनाया था।'अखिलेश ने मीडिया से बात करते हुए मायावती और बसपा पर भी निशाना साधा। अखिलेश ने कहा, 'बीएसपी ने बीजेपी को वोट दिए। अब सवाल ये है कि बीजेपी मायावती को कहां अध्यक्ष बनाएगी।'